hu hu hu hu hu hu hu hu hu hu hu hu hu hu en hu fr hu hu hu hu hu en hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar arz ku ru bg ca mhr id hbs_lat cy de eo et fa fi fr hbs_lat it it ko fi lt ru nl nb nb ta pl pnb pt ro ru sl hbs_lat sv en ceb tr oc fy ur fi vi pl zh fr hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2020. április 19.
Ugrás a navigációhoz Ugrás a kereséshez
é. sz. 54° 45′, k. h. 83° 06′54.75, 83.1Koordináták: é. sz. 54° 45′, k. h. 83° 06′54.75, 83.1
A Wikimédia Commons tartalmaz Berdszk témájú médiaállományokat.
Berdszk (oroszul: Бepдck) város Oroszország ázsiai részén, a Novoszibirszki területen; a Novoszibirszki terület második legnagyobb városa.
Népessége: 97 296 fő (a 2010. évi népszámláláskor).[2]
A Nyugat-szibériai-alföld délkeleti részén, Novoszibirszktől 38 km-re délre, a Novoszibirszki víztározó és a Bergy – szintén öböllé felduzzasztott – torkolati szakasza által közrezárt területen helyezkedik el. Észak–déli irányban 15 km-en át húzódik a két öböl partja mentén. Vasútállomás a Novoszibirszk–Barnaul vasútvonalon. A városon át vezet az R256-os főút (oroszul: ).
A Bergy torkolatánál, a folyó bal partján 1716-17-ben orosz cölöpvárat (osztrog-ot) építettek, mely a század végéig állt fenn, de védelmi szerepét már korábban elvesztette. 1783 és 1797 között a helység Kolivany néven kormányzósági székhely volt, majd nevét Berdszkoje-re változtatták (a Kolivany elnevezést másik település kapta meg és őrzi napjainkban is). 1913-ban megépült a vasútvonal, a következő évben elkezdődött Berdszkoje vasútállomás építése. 1929–1933-ban a település járási székhely volt. A háború idején a nyugati városok lakosságának és gyárainak evakuálása során a település lélekszáma megnégyszereződött. 1944-ben városi címet kapott, és több szomszédos létesítménnyel együtt a vasútállomás is a város része lett.
1953-ban született döntés a Novoszibirszki-vízerőmű és víztározó megépítéséről az Obon. Sok kisebb településsel együtt Berdszk is az elöntendő területen feküdt, ezért 1954-ben elkezdődött a – 8 km-rel feljebb kijelölt – mai helyére költöztetése. A folyamat csaknem négy évig tartott, hiszen házak, építmények, létesítmények ezreit kellett áttelepíteni, illetve felépíteni. Az új helyen teljesen új város épült, és három nagyvállalat is létesült: a Vega rádiókészülék gyár, a BEMZ gépipari és a BZBP vegyipari vállalat.
Berdszk jelentős ipari város, valamint a közeli, több mint másfélmilliós nagyváros lakosságának kedvelt pihenőhelye is. Az öböl partján számos üdülő, szálloda és több szanatórium működik.
A legnagyobb ipari létesítmény az 1959-ben alapított Berdszki Elektromechanikai Gyár (BEMZ, Rt.). Fő profilja: precíziós műszerek, elektronikai és elektromechanikai termékek előállítása többek között a hadsereg, a rakéta- és űripar, a polgári repülés számára.[3]
A város egyik fontos gazdasági társulása, a – korábbi BZBP vegyiművek csődeljárása után 2003-ban alapított – Szibbiofarm nevű vállalatcsoport, amely növénykondicionáló- és növényvédőszereket, táplálékkiegészítőket, mikrobiológiai készítményeket gyárt mezőgazdasági felhasználásra.[4]
↑ 26. ЧиcлeHHocTb пocToяHHoro HaceлeHия Poccийckoй Фeдepaции пo MyHиципaлbHыM oбpaзoBaHияM Ha 1 яHBapя 2018 roдa. Orosz Szövetségi Állami Statisztikai Hivatal. (Hozzáférés: 2019. január 23.)
↑ A 2010-es népszámlálás adatai. [2013. május 23-i dátummal az eredetiből archiválva]. (Hozzáférés: 2013. május 23.)
↑ A BEMZ vállalat honlapja (Hozzáférés: 2018-04-24)
↑ A Szibbiofarm honlapja (Hozzáférés: 2018-04-24)
Geografija Rosszii (Hozzáférés: 2018-04-22)
Bemutatkozás (orosz nyelven). Berdszk hivatalos honlapja. [2018. április 13-i dátummal az eredetiből archiválva]. (Hozzáférés: 2018. április 24.)
Története (orosz nyelven). Berdszk hivatalos honlapja. [2018. április 19-i dátummal az eredetiből archiválva]. (Hozzáférés: 2018. április 24.)
A lap eredeti címe: „https://hu.wikipedia.org/w/index.php?title=Berdszk&oldid=22526069”
A Novoszibirszki terület települései
Wikidata koordinátákat használó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2020. április 19., 15:47
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.